CELEX: 32017D1412
Language: lv
Date: 2017-08-01 00:00:00
Title: Komisijas Īstenošanas lēmums (ES) 2017/1412 (2017. gada 1. augusts) par Fidži atzīšanu attiecībā uz jūrnieku sagatavošanas un sertificēšanas sistēmām saskaņā ar Eiropas Parlamenta un Padomes Direktīvu 2008/106/EK (izziņots ar dokumenta numuru C(2017) 5277) (Dokuments attiecas uz EEZ. )

3.8.2017   
            
            
               LV
            
            
               Eiropas Savienības Oficiālais Vēstnesis
            
            
               L 202/6
            
         KOMISIJAS ĪSTENOŠANAS LĒMUMS (ES) 2017/1412
   (2017. gada 1. augusts)
   par Fidži atzīšanu attiecībā uz jūrnieku sagatavošanas un sertificēšanas sistēmām saskaņā ar Eiropas Parlamenta un Padomes Direktīvu 2008/106/EK
   
      
         (izziņots ar dokumenta numuru C(2017) 5277)
      
   
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2008. gada 19. novembra Direktīvu 2008/106/EK par jūrnieku minimālo sagatavotības līmeni (1) un jo īpaši tās 19. panta 3. punktu,
   tā kā:
   
               (1)
            
            
               Saskaņā ar Direktīvu 2008/106/EK dalībvalstis var nolemt atzīt trešo valstu izdotos attiecīgos jūrnieku diplomus, kas apliecina kompetenci vai prasmes, ja attiecīgo trešo valsti atzīst Komisija. Attiecīgajām trešām valstīm ir jāatbilst visām prasībām, kas noteiktas Starptautiskās Jūrniecības organizācijas 1978. gada Konvencijā par jūrnieku sagatavošanas, sertificēšanas un sardzes pildīšanas standartiem (“STCW konvencija”).
            
         
               (2)
            
            
               Vācija 2011. gada 18. februārī pieprasīja atzīt Fidži. Pēc šā pieprasījuma Komisija sazinājās ar Fidži iestādēm nolūkā novērtēt to sagatavošanas un sertifikācijas sistēmu, lai pārliecinātos, vai Fidži ievēro visas STCW konvencijas prasības un vai ir veikti pienācīgi pasākumi, lai novērstu krāpšanos ar sertifikātiem. Tika paskaidrots, ka novērtēšana pamatosies uz faktu konstatēšanas inspekcijas rezultātiem, kuru Fidži paredzēts veikt Eiropas Jūras drošības aģentūras (“aģentūra”) ekspertiem.
            
         
               (3)
            
            
               Pamatojoties uz inspekcijas rezultātiem, kura notika 2013. gada jūnijā, un ņemot vērā brīvprātīgu korektīvo pasākumu plānu, kuru Fidži varas iestādes iesniedza 2014. gada septembrī un papildināja 2014. gada decembrī, Komisija novērtēja Fidži sagatavošanas un sertifikācijas sistēmu.
            
         
               (4)
            
            
               Novērtējumā Komisija norādīja uz vairākām jomām, kurām Fidži iestādēm pienācīgi jāpievēršas, tostarp par nepilnībām valsts noteikumos, piemēram, noteikumu trūkumu attiecībā uz dažu kategoriju instruktoru kvalifikāciju un nepietiekamām vai nepilnīgām sertifikācijas prasībām, kā arī kvalitātes pārvaldības procedūrām.
            
         
               (5)
            
            
               Komisija 2015. gada aprīlī Fidži varas iestādēm iesniedza novērtējuma ziņojumu, kura pamatā bija 2013. gada jūnija pārbaužu rezultāti un bija ņemts vērā papildinātais korektīvo pasākumu plāns.
            
         
               (6)
            
            
               Fidži varas iestādes 2015. gada jūnijā iesniedza atjauninātu korektīvo pasākumu plānu.
            
         
               (7)
            
            
               Pamatojoties uz visu pieejamo informāciju, Komisija secina, ka, izņemot konstatētu trūkumu sertifikācijas prasībās, Fidži varas iestādes ir veikušas pasākumus, lai Fidži jūrnieku sagatavošanas un sertificēšanas sistēma atbilstu STCW konvencijas prasībām.
            
         
               (8)
            
            
               Konkrēti Fidži ir pieņēmusi jaunus tiesību aktus, lai novērstu atklātos trūkumus valsts noteikumos, ir atjauninājusi savas administrācijas un jūrniecības izglītības iestāžu kvalitātes procedūras un jūrniecības izglītības iestāžu mācību saturu un apmācības programmas.
            
         
               (9)
            
            
               Komisijas dienesti ir lūguši Fidži iestāžu skaidrojumu par 7. apsvērumā minēto Komisijas konstatējumu, kas attiecas uz sertifikācijas prasībām. Šis konstatējums nekādā gadījumā neliek apšaubīt kopumā pozitīvo novērtējumu.
            
         
               (10)
            
            
               Galīgais novērtējums rāda, ka Fidži ievēro STCW konvencijas prasības un ir veikusi attiecīgus pasākumus, lai novērstu krāpšanos ar sertifikātiem.
            
         
               (11)
            
            
               Dalībvalstīm ir sniegts ziņojums par novērtējumu.
            
         
               (12)
            
            
               Šajā lēmumā paredzētais pasākums ir saskaņā ar Kuģošanas drošības un kuģu izraisītā piesārņojuma novēršanas komitejas atzinumu,
            
         IR PIEŅĒMUSI ŠO LĒMUMU.
   1. pants
   Direktīvas 2008/106/EK 19. panta izpildes vajadzībām Fidži tiek atzīta attiecībā uz jūrnieku sagatavošanas un sertificēšanas sistēmām.
   2. pants
   Šis lēmums ir adresēts dalībvalstīm.
   
      Briselē, 2017. gada 1. augustā
      
         
            Komisijas vārdā –
         
         
            Komisijas locekle
         
         Violeta BULC
      
   
   
      (1)  OV L 323, 3.12.2008., 33. lpp.